Șoferii au fost păcăliți. CNAIR, despre lista camerelor de Rovinietă
- Mădălina Sfrijan
- 18 martie 2024, 22:28
CNAIR a clarificat situația referitoare la lista cu camerele de Rovinietă transformate în radare fixe. Conform Companiei Naționale de Administrare a Infrastructurii Rutiere, datele care au circulat pe internet în ultima perioadă nu ar fi reale.
CNAIr, despre lista camerelor de Rovinietă, transformate în radare fixe
Compania Națională de Administrare a Infrastructurii Rutiere a negat informația apărută pe rețelele de socializare. Potrivit reprezentanților instituției, lista care cuprindea camerele de Rovinietă ar fi una falsă.
"Este un fake news. Lista aceea este cea a camerelor pentru rovinietă, care nu au nicio legătură cu proiectul e-SIGUR, pentru că acesta presupune cu totul altfel de camere, alte softuri, este cu totul altceva", a explicat Alin Șerbănescu, purtătorul de cuvânt al CNAIR.
Unde vor fi montate radare
CNAIR a precizat că va prioritiza montarea a aproximativ 500 de radare, pe drumurile pe care le administrează. Acest proiect ar urma să fie definitivat până în 2026,
Noile sisteme vor fi împărțite astfel: radare tip informare, care afișează viteza de deplasare pe un panou LED, și radare fixe. Acestea din urmă sunt operate de Poliția Română.
Potrivit CNAIR, legislația din România prevede ca Poliția Română să fie singura instituție care poate lua măsuri legale pentru depășirea vitezei. Astfel, noile radare fixe vor fi operate și gestionate tot de Poliție.
Cum arăta lista camerelor de Rovinietă. Reacția CNAIR
Lista cu cele 74 de camere de Rovinietă a devenit virală în ultimele zile. Aceasta cuprindea zonele în care sistemele respective ar fi montate. Între timp, CNAIR a clarificat situația, menționând că aceasta nu ar fi una reală.
- Arad: DN7 -Nădlac; DN79 – Arad.
- Argeș: DN65A – Buzoești.
- Bacău: DN11 – Sănduleni; DN15 – Gârleni; DN2 – Nicolae Bălcescu.
- Bihor: DN1 – Oșorhei.
- Bistrița – Năsăud: DN17 – Tiha Bargaului .
- Botoșani: DN29 – Baisa .
- Brăila: DN2B – Lacul Sărat; DN21 – Bărăganul; DN22 – Movila Miresii.
- Brașov: DN73 – Râșnov; DN1 – Șercaia; DN1 – Timișul de Sus; DN11 – Lunca Câlnicului; DN11 – Hărman.
- Buzău: DN2 – Mărăcineni.
- Călărași: DN3 – Cuza Vodă.
- Caraș Severin: DN58 – Soceni; DN6 – Mehadia.
- Cluj: DN75 – Mihai Viteazu; A3 – Gilău; DN1 – Vâlcele; DN1C – Jucu.
- Constanța: DN38 – Movilița
- Covasna: DN12 – Sfântu Gheorghe.
- Dâmbovița: DN71 – Ulmi; A1 – Petrești.
- Dolj: DN55 – Bratovoești; DN65 – Podari; DN6 – Coșoveni; DN65 – Pielești.
- Galați: DN25 – Șendreni; DN26 – Vânători; DN24 – Cosmești.
- Giurgiu: DN5 – Călugăreni.
- Gorj: DN66 – Drăgulești.
- Harghita: DN12 – Sândominic; DN13A – District.
- Hunedoara: DN66 – Băcia; DN7 – Săcămaș.
- Ialomița: A2 – Fetești; DN2A – Giurgeni.
- Iași: DN28 – Lețcani; DN24 – Popricani; DN2 – Moțca.
- Ilfov: A2 – Glina, A3 – Snagov.
- Maramureș: DN18 – Moisei.
- Mureș: DN13 – Bălăușeri; DN15 –Sângeorgiu de Mureș.
- Neamț: DN15 – Vaduri, DN15 –Călugăreni.
- Prahova: DN72–Brătășanca; DN1A – Măneciu; DN1B – Albești; DN1 – Bărcănești/Românești.
- Sălaj: DN1F – Românași.
- Satu Mare: DN19 – Decebal.
- Suceava: DN17 – Vama; DN2 – Iacobești.
- Teleorman: DN6 – Drăgănești-Vlașca.
- Timiș: DN59 – Jebel; DN6 – Sânnicolau Mare; DN69 – Orțișoara.
- Tulcea: DN22A – Cataloi.
- Vâlcea: DN64 – Ionești; DN67 – Budești; DN7– Călimanești/Seaca.
- Vaslui: DN24 – Crasna; DN24B – Râșești.
- Vrancea: DN23 – Vulturu.